— Падобныя сталовыя для бяздомных працуюць у многіх краінах — Расіі, Украіне, Літве, Польшчы, — расказвае дырэктар каталіцкага таварыства брат Андрэй ЖЫЛЕВІЧ. — Паколькі ў доме начнога знаходжання людзям даюць толькі месца начлегу і гарачую ваду, мы вырашылі забяспечыць іх харчаваннем. Нашы супрацоўнікі загадзя тэлефануюць туды, даведваюцца, колькі пастаяльцаў ёсць, і па нормах разлічваюць, колькі прадуктаў спатрэбіцца. Ежа гатуецца на нашай кухні, а потым завозіцца ў дом начнога знаходжання: мы закупілі вялікія кантэйнеры-тэрмасы, каб яна заставалася цёплай.